ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
کابینہ نے انفارمیشن اینڈ کمیونیکیشن ٹیکنالوجیز کے شعبے میں باہمی تعاون پر ہندوستان اور جاپان کے مابین تعاون کے یادداشت کی منظوری دی
وزیر اعظم ، نریندر مودی کی زیرصدارت مرکزی کابینہ نے انفارمیشن اینڈ کمیونیکیشن ٹیکنالوجیز  کے شعبے میں باہمی تعاون پر ہندوستان اور جاپان کے مابین تعاون کے یادداشت پر دستخط کرنے کی منظوری دے دی ہے۔
ایم او سی مواصلات کے میدان میں دوطرفہ تعاون اور باہمی افہام و تفہیم کو مستحکم کرنے میں کردار ادا کرے گی اور ہندوستان کے لئے ایک اسٹریٹجک اقدام کے طور پر کام کرے گی کیونکہ جاپان "خصوصی اسٹریٹجک اور عالمی شراکت داری" کی حیثیت سے ایک اہم شراکت دار ہے۔
ایم او سی دونوں ممالک کے مابین 5 جی نیٹ ورک ، ٹیلی کام سیکیورٹی ، سب میرین کیبل ، مواصلاتی آلات کی معیاری سند ، تازہ ترین وائرلیس ٹیکنالوجیز اور آئی سی ٹی کے استعمال ، آئی سی ٹی صلاحیتوں کی تعمیر ، عوامی تحفظ اور ڈیزاسٹر ریلیف ، مصنوعی ذہانت  جیسے مختلف شعبوں میں دونوں ممالک کے مابین تعاون میں مدد فراہم کرے گی۔ ) / بلاک چین ، سپیکٹرم چین ، سپیکٹرم مینجمنٹ ، کثیرالجہتی پلیٹ فارم پر تعاون وغیرہ۔
ایم او سی ہندوستان کو عالمی معیاری عمل میں آنے کے مواقع میں مزید اضافہ کرے گی۔ آئی سی ٹی ٹیکنالوجیز میں تعاون سے ملک میں آئی سی ٹی کے بنیادی ڈھانچے کو مضبوط بنانے میں مدد ملے گی۔ آئندہ سب میرین کیبل نیٹ ورکس اور ٹیکنالوجیز کی ترقی میں تعاون سرزمین ہندوستان سے دور دراز علاقوں تک رابطے کو فروغ دینے میں معاون ثابت ہوگا۔ ایم او سی کا مقصد آئی سی ٹی کے شعبے میں انسانی صلاحیتوں کے فروغ اور اسٹارٹ اپ ماحولیاتی نظام کی مزید ترقی کو فروغ دینا ہے جو اتمانیربھارت کے مقاصد کو سمجھنے میں معاون ثابت ہوگا۔
صدر جمہوریہ کا سکریٹریٹ
صدر جمہوریہ ہند 19 سے 22 فروری تک اڈیشہ اور آندھرا پردیش کا دورہ کریں گے
صدر جمہوریہ ہند جناب رام ناتھ کووند 19 سے 22 فروری 2022 تک اڈیشہ اور آندھرا پردیش کا دورہ کریں گے۔
20 فروری 2022 کو، صدر جمہوریہ پوری میں گوڈیا مٹھ اور مشن کے بانی سریمد بھکتی سدھانت سرسوتی گوسوامی پربھوپد کے 150 ویں یوم پیدائش کی تین سال تک جاری رہنے والی تقریبات کا افتتاح کریں گے۔
21 فروری 2022 کو صدر جمہوریہ وشاکھاپٹنم میں فلیٹ ریویو اور فلائی پاسٹ کا مشاہدہ کریں گے۔ مسلح افواج کے سپریم کمانڈر کی حیثیت سے بھارت کے صدر ’ پریزیڈنٹ فلیٹ ریویو‘ کے حصے کے طور پر اپنی مدت کارمیں ایک بار بھارتی بحری بیڑے کا جائزہ لیتے ہیں۔
ریلوے کی وزارت
بھارتی ریلوے نے ‘‘ ایک بھارت شریشٹھ بھارت ’’ پروگرام میں نو جوانوں کی شرکت کے لئے 50 فی صد رعایت دینے کی پیشکش کی
نئی دہلی، 18 دسمبر / بھارتی ریلوے نے ‘‘ ایک بھارت شریشٹھ بھارت ’’ پروگرام میں نو جوانوں کی شرکت کے لئے ایک ریاست سے دوسری ریاست میں جانے کے لئے سفر میں آسانیاں پیدا کرنے کی غرض سے ، اُن نو جوانوں کے سفر کرائے میں 50 فی صد کی رعایت دینے کی پیشکش کی ہے ، جن کی آمدنی / وظیفہ 5000 روپئے سے زیادہ نہیں ہے ۔ یہ رعایت خصوصی معاملے کے تحت سیکنڈ کلاس / سلیپر کلاس کے لئے دی جا رہی ہے اور اس کا اطلاق صرف نارمل ریل خدمات کے لئے دستیاب ہے اور خصوصی ٹرینوں / کوچوں کی بکنگ پر نہیں ہے ۔
یہ رعایتی واپسی سفر ٹکٹس واحد سفر کے کرائے کی ادائیگی پر دوسرے درجے / سلیپر کلاس میں سفر کرنے والے ، ان لوگوں کے لئے بھی ہو سکتی ہے ، جو شروعاتی اسٹیشن سے پروگرام کے مقام تک 300 کلو میٹر سے زیادہ کا سفر طے کریں گے ۔
یہ رعایت ، مختلف ریاستوں کے محکمۂ فروغ انسانی وسائل سے متعلقہ محکمے کے سکریٹری سے ریلوے کے مجوزہ فارمیٹ  میں ضروری سرٹیفکیٹ جاری کرنے پر مہیا کرائی جائے گی ۔ جن افراد کا مذکورہ پروگرام میں حصہ لینے کا منصوبہ ہے ، وہ اپنے سرٹیفکیٹ ریلوے کے متعلقہ آتھرائزڈ افسران یعنی چیف کمرشیل مینجر ، ڈیویژنل کمرشیل مینجر وغیرہ کے پاس جمع کرائیں ۔ یہ افسران انہیں رعایتی آرڈر جاری کریں گے اور رعایتی آرڈرس کو اسٹیشن ماسٹر کے پاس پیش کرنے پر انہیں رعایت مہیا کرائی جائے گی ۔
یہ سرٹیفکیٹس ان لوگوں کو جاری نہیں کئے جائیں گے ، جن کے سفر اخراجات مرکزی حکومت یا ریاستی حکومت یا مقامی ادارے یا قانونی ادارے ، کوئی کارپوریٹ یا حکومت کے تحت کوئی ادارہ یا کوئی یونیورسٹی برداشت کریں گے ۔
یہ بھی التزام ہو سکتا ہے کہ سپلیمنٹری چارجیز ، ریزرویشن چارجیز اور دیگر چارجیز وغیرہ پر دونوں اطراف سے مکمل طور پر چھوڑ دیا جائے۔
رعایت میں چھوٹ سے متعلق کسی بھی شکایت کے لئے متعلقہ زونل ریلوے کے پرنسپل چیف کمرشیل مینجر سے رابطہ کیا جا سکتا ہے ۔
۔۔۔۔۔۔۔۔۔
U. No. 5915
(Visitor Counter : 71
خواتین اور بچوں کی ترقیات کی وزارت
خواتین کو بااختیار بنانے کے لیے شعبوں کی حوصلہ افزائی
نئی دہلی،یکم دسمبر 2021:
حکومت روزگار اور انٹرپرینیورشپ کو فروغ دینے کے لیے ,کئی اسکیمیں نافذ کرتی ہے، جن کے تحت فائدہ اٹھانے والوں میں زیادہ تر خواتین ہیں۔ اس میں پردھان منتری مدرا یوجنا، اسٹینڈ اپ انڈیا، اسکل انڈیا وغیرہ شامل ہیں۔ مزید برآں، مائیکرو، چھوٹی اور درمیانے درجے کی صنعتوں  کی وزارت، روزگار پیدا کرنے کے لیے وزیراعظم کے روزگار وضع کرنے کے پروگرام  کے نام سے ایک بڑے کریڈٹ سے منسلک سبسڈی پروگرام کو نافذ کرتی ہے۔ پی ایم ای جی پی کے تحت، غیر زرعی شعبے میں مائیکرو صنعتیں قائم کرکے عام زمرے کے مستفیدین دیہی علاقوں میں پروجیکٹ لاگت کے 25 فیصد اور شہری علاقوں میں 15 فیصد مارجن منی سبسڈی کا فائدہ اٹھا سکتے ہیں۔ خصوصی زمروں سے تعلق رکھنے والے استفادہ کنندگان کے لیے مارجن مالیاتی سبسڈی دیہی علاقوں میں 35 فیصداور شہری علاقوں میں 25 فیصد ہے جن میں درج فہرست ذات، درج فہرست قبائل، او بی سی، اقلیتیں، خواتین، سابق فوجی، جسمانی طور پر معذور، شمال مشرقی خطہ، پہاڑی اور سرحدی علاقوں سے تعلق رکھنے والے مستفیدین وغیرہ شامل ہیں۔ مزید برآں، دین دیال انتیودیا یوجنا - قومی دیہی روزی روٹی مشن  کے تحت، خواتین کے ذاتی مدد کے گروپس کے لیے 20 لاکھ روپے تک کا کولیٹرل فری قرض فراہم کیا جاتا ہے، جس کے نتیجے میں خواتین کی مالی شمولیت ہوتی ہے اور وہ معاشی طور پر بااختیاری ہوتی ہے۔
یہ معلومات خواتین اور بچوں کی ترقی کی مرکزی وزیر محترمہ نے اسمرتی زوبین ایرانی نے آج راجیہ سبھا میں ایک تحریری جواب میں فراہم کیں۔
وزیراعظم کا دفتر
ہم ان عظیم ہستیوں کو خراج عقیدت پیش کرتے ہیں جنھوں نے ہمیں ہمارا آئین دیا: وزیر اعظم
وزیر اعظم جناب نریندر مودی نے ان عظیم ہستیوں کو خراج عقیدت پیش کیا جنھوں نے ملک کا آئین ترتیب دیا اور ملک کے لیے آئین کے معماروں کے وژن کو پورا کرنے کے عزم کا اعادہ کیا۔
ایک ٹویٹ میں وزیر اعظم نے کہا کہ
’’آج یوم آئین کے موقع پر ہم ان عظیم ہستیوں کو خراج عقیدت پیش کرتے ہیں جنھوں نے ہمیں ہمارا دستور بخشا اور ہم ملک کے لیے ان کے وژن کو پورا کرنے کے اپنے عزم کا اعادہ کرتے ہیں۔‘‘
وزیراعظم کا دفتر
وزیر اعظم نے حق رائے دہی کا استعمال کرنے کے لیے 106 سالہ شیام سرن نیگی کی ستائش کی
وزیر اعظم جناب نریندر مودی نے 106 سالہ بزرگ شیام سرن نیگی کی 34ویں بار حق رائے دہی کا استعمال کرنے پر ان کی تعریف کی ہے۔
وزیر اعظم نے ٹویٹ کیا:
"یہ قابل تعریف ہے۔ اور یہ انتخابات میں حصہ لینے اور ہماری جمہوریت کو مضبوط کرنے کے لیے نوجوان ووٹروں کے لیے ایک تحریک کا کام کرے گا"
بہت چھوٹی، چھوٹی اور درمیانی صنعتوں کی وزارت
اسٹارٹ اپس کےلئے کم از کم فنڈوالی اسکیم
بہت چھوٹی، چھوٹی صنعتوں کی وزارت کےمرکزی وزیر جناب نارائن رانے نے آج لوک سبھا میں ایک تحریری جواب میں بتایا کہ بہت چھوٹی اورچھوٹی صنعتوں  کی وزارت کےپاس قرض ، ضمانت کےفنڈ کی اسکیم پہلے ہی موجود ہے، یہ اسکیم بہت چھوٹی اور چھوٹی صنعتوں کےلئےہےتاکہ بہت چھوٹےاور چھوٹے شعبے نیز چھوٹے اسٹارٹ اپس اورنئی صنعتوں میں قرض لینے والوں کے لئے قرض دینے و الے اداروں کی جانب سے دی گئی قرض کی سہولتوں کے بارے میں ضمانت فراہم کی جاسکے۔
ایم ا یس ایم ای کی وزارت کی طرف سے کسی بھی منظوری کے لئے ایک نئےایم ایس ایم ای کے قیام کی ضرورت نہیں ہے، وزارت کی اسکیموں کونافذ کرنے اور ایم ایس ایم ای کو مدد فراہم کرنے کےلئے ایم ایس ایم ای کے ریاستوں اور مرکز کے زیرانتظام علاقوں میں اپنے فیلڈ دفاتر ہیں۔
سٹرک ٹرانسپورٹ اور شاہراہوں کی وزارت
پرانے اور خراب پلوں سمیت موجودہ قومی شاہراہوں کی مرمت بازآبادکاری اور تعمیر نو کا کام سالانہ بنیاد پر شروع کردیا گیا ہے جس کے لیے پلوں کی صورتحال کے وقتاً فوقتاً جائزے کی تعمیر اور دیکھ بھال کا نظام قائم کیا گیا ہے
قومی شاہراہوں پر واقع پلوں سمیت ان کی دیکھ بھال اور فروغ کا عمل جاری ہے اسی کے مطابق قومی شاہراہوں پر پرانے ، خراب پلوں پر موجودہ قومی شاہراہوں کی مرمت بازآبادکاری اور تعمیر نو کا کام کیا جارہا ہے، یہ کام سالانہ بنیاد پر کیا جارہاہے۔ پرانے اور خراب پلوں کی مرمت ، بازآبادکاری اور تعمیر کا کام ، قومی شاہراہوں کے ایک حصے کو بہتر بنانے کے طور پر کیا جارہا ہے۔ مرمت یا بازآبادکاری کا فیصلہ مختلف قسم کی خرابیوں، ضرورتوں کی بنیاد پر کیا جاتا ہے۔
عمل درآمد کے مختلف طریقوں کے تحت قومی شاہراہوں کے پروجیکٹ کے لیے ٹھیکے داروں سے رابطے کے لیے بولی کی دستاویزات میں خاص طور پر وضاحت کردی گئی ہے کہ بولی لگانے والوں کی تکنیکی اور مالی اہلیت کیا ہونی چاہئے۔ اس طرح کی اہلیت کا فیصلہ قومی شاہراہوں کے پروجیکٹ کی لاگت اور سائز کی بنیاد پر کیا جاتا ہے۔ جس میں پلوں اور سرنگوں جیسے خصوصی پروجیکٹ بھی شامل ہوتے ہیں۔ مزید یہ کہ ٹھیکے یا رعایت سے متعلق معاہدے میں بیان کئے گئے معیارات اور خصوصیات کے مطابق سڑکوں کی تعمیر کو یقینی بنانے کے لیے اور پروجیکٹ میں تاخیر سے گریز کرنے کے لیے وزارت نے بمطابق سرکولر مورخہ 06 اکتوبر 2021 اور مورخہ 04 جنوری 2022 جاری کیا ہے تاکہ قومی شاہراہوں اور مرکز کی طرف سے دیگر ا سپانسرڈ سڑک پروجیکٹوں میں ٹھیکے داروں کو ڈی بار کیا جاسکے/ ان پر جرمانہ عائد کیا جاسکے یا انہیں نااہل قرار دیا جاسکے۔
کسی پل کی تعمیر کا سال اور اس کی تقریباً کچھ پرانے پلوں کو چھوڑ کر عام طور پر معلوم ہوتی ہے۔ وزارت پلوں کی صورتحال کے وقتاً فوقتاً جائزے کے لیے معائنے / دیکھ بھال کے طریق کار کو اپناتی ہے۔ انڈین روڈ کانگریس  نے پلوں کے معائنے اور صورتحال کے ایک جائزے کے لیے مینوئل یا تفصلی رہنما خطوط جاری کئے ہیں۔وزارت نے اس مقصد سے رہنما خطوط بھی جاری کئے ہیں۔ وزارت نے 2015 سے 2019 کے درمیان قومی شاہراہوں پر واقع سبھی پلوں کی صورتحال کے بارے میں معلومات اکٹھا کی ہیں۔ پلوں کا یہ معائنہ موبائل برج انسپیکشن یونٹ کا استعمال کرتے ہوئے کیا گیا۔وزارت نے مئی 2024 تک قومی شاہراہوں کے لیے پلوں کے بندوبست کے نظام کی تیاری کے لیے ایک کنسلٹینٹ بھی کام پر لگایا ہے۔اس نظام سے ملک میں قومی شاہراہوں پر واقع سبھی پلوں کی صورتحال کے لیے ایک آن لائن پلیٹ فارم فراہم ہوگا۔
یہ جانکاری سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں آج ایک سوال کے تحریری جواب میں فراہم کی۔
جل شکتی وزارت
جل جیون مشن کے تحت فنڈز کا استعمال
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ جل جیون مشن  ریاستوں کے ساتھ شراکت میں اگست 2019 سے لاگو کیا جا رہا ہے تاکہ 2024 تک مغربی بنگال کے ضلع مالدہ سمیت ملک کے ہر دیہی گھر میں پینے کے قابل نل کے پانی کی فراہمی کا بندوبست کیا جا سکے۔
جل جیون مشن کے اعلان کے وقت، مالدہ ضلع میں 19 ہزار سے زیادہ دیہی گھرانوں میں نل کے پانی کے کنکشن ہونے کی اطلاع تھی ۔ اب تک، گزشتہ 35 مہینوں میں تقریباً 1.64 لاکھ گھرانوں کو نل کے پانی کے کنکشن فراہم کیے گئے ہیں۔ اس طرح، 03.08.2022 تک، 6.51 لاکھ دیہی گھرانوں میں سے، تقریباً 1.83 لاکھ  گھرانوں کے گھروں میں نل کے پانی کی فراہمی کی اطلاع ہے۔
پانی ریاست کا موضوع ہونے کی وجہ سے اس محکمہ کے ذریعہ ضلع وار فنڈ مختص نہیں کیا جاتا ہے اور نہ ہی اس کی دیکھ بھال کی جاتی ہے۔ تاہم، 2020-2019، 2021-2020، 2022-2021 اور 2023-2022  میں ریاست مغربی بنگال کی طرف سے مرکزی فنڈ کے مختص کردہ، نکالے گئے فنڈ اور فنڈ کے استعمال کی تفصیلات حسب ذیل ہیں۔ :

|
|
سال
|
|
مرکزی حصہ
|
|
ریاستی حصے کے تحت اخراجات
|
|
ابتدائی بقایا جات
|
|
مختص
|
|
ریاست کے ذریعہ نکالا گیا فنڈ
|
|
کل دستیاب فنڈ
|
|
رپورٹ کردہ استعمال
|
|
2019-20
|
|
760.82
|
|
995.33
|
|
994.75
|
|
1,755.57
|
|
609.00
|
|
445.03
|
|
2020-21
|
|
1,146.58
|
|
1,614.18
|
|
807.08
|
|
1,953.66
|
|
1,196.07
|
|
641.17
|
|
2021-22
|
|
757.58
|
|
6,998.97
|
|
1,404.61
|
|
2,162.19
|
|
1,547.52
|
|
725.77
|
|
2022-23
|
|
614.67
|
|
6,180.25
|
|
ND
|
|
614.67
|
|
64.77
|
|
487.31
این ڈی: نہیں نکالا گیا ذریعہ: جے جے ایم ، آئی ایم آئی ایس
جیسا کہ ریاست کی طرف سے اطلاع دی گئی ہے، مغربی بنگال کے مالدہ ضلع میں جے جے ایم کے تحت فراہم کردہ نل کے پانی کے کنکشن کی سال وار حیثیت درج ذیل ہے:
|
|
سال
|
|
پینے والے پانی کے مہیا کردہ کنکشن
|
|
2019-20
|
|
4,708
|
|
2020-21
|
|
56,510
|
|
2021-22
|
|
72,006
|
|
2022-23|
|
30,37903.08.2022 تک
مالدہ میں 2022-2021میں فراہم کردہ نل کنکشنز کی تعداد 2021-2020 میں فراہم کردہ کنکشن کی تعداد سے زیادہ ہے۔
شمال مشرقی ریاستوں کی ترقی کی وزارت
آزادی کا امرت مہوتسو کے ایک حصے کے طور پر ‘‘شمال مشرق کی ترقی میں خواتین کا کردار’’ کے موضوع پر شمال مشرقی تہوار کا جشن
آج تریپورہ دیہی روزی روٹی مشن آر ڈی ڈیپارٹمنٹ اور تریپورہ حکومت کی سماجی بہبود اور سماجی تعلیم کے محکمے نے مشترکہ طور پر ایم او ڈی او این ای آر کے زیر اہتمام آزادی کا امرت مہوتسو کے ایک حصے کے طور پر شمال مشرقی فیسٹیول کا انعقاد کیا ہے جس کا موضوع ہے ‘‘شمال مشرق کی ترقی میں خواتین کا کردار۔ ’’
پروگرام کا افتتاح حکومت ہند اور تریپورہ کی مختلف محکموں کے معززین نے کیا۔ جس میں محترمہ پرتیما بھومک، وزیر مملکت، برائے سماجی انصاف اور تفویض اختیارات ، حکومت ہند، جناب جشنو دیو ورما ڈپٹی سی ایم، حکومت تریپورہ محترمہ سنتانا چکما وزیر برائے سماجی بہبود اور سماجی تعلیم، حکومت تریپورہ، کے ایئر مارشل،جناب، انجن کمار گوگوئی، ممبر این ای سی سی، جناب اے رائے سکریٹری پلاننگ اینڈ کوآرڈینیشن ڈیپارٹمنٹ، حکومت تریپورہ، محترمہ انتارا سرکار دیب، ضلع سبھا دپتی مغربی تریپورہ، جناب دیباپریہ بردھان ڈی ایم اور کلکٹر مغربی تریپورہ، اور محترمہ برنالی گوسوامی، تریپورہ کمیشن برائے خواتین کی چیئرپرسن شامل تھیں۔
یہ پروگرام بنیادی طور پر ان خواتین کی شناخت پر مرکوز تھا، جنہوں نے شمال مشرقی ہندوستان کی سماجی و اقتصادی ترقی میں اہم کردار ادا کیا ہے۔ شمال مشرقی ریاستوں میں کامیابی حاصل کرنے والی 19 خواتین کو ایوارڈ سے نوازا گیا ہے۔ تریپورہ دیہی روزی روٹی مشن نے دیہی خواتین کی 50 کامیابی کی کہانیوں پرمشتمل ایک کتاب بھی لانچ کی ، جو دیہی معیشت کی تعمیر میں اپنا تعاون دے رہی ہیں۔
ہر ایک ریاست سے ایک کامیابی حاصل کرنے والی اپنے حوصلہ افزا سفر کو شیئر کیا ہے کہ وہ کس طرح معاشرے پر اپنا تعاون دے رہی ہیں اور معاشرے پر اثر ڈال رہی ہیں جو ملک کی دیگر خواتین کے لیے روشن اور حوصلہ افزا ہے۔
ان کے علاوہ تریپورہ کی مزید 56 خواتین کو بھی حکومت تریپورہ کے مختلف محکموں سے سماجی و اقتصادی بااختیار بنانے میں ان کے اہم شراکت کے لیے سہولت فراہم کی گئی ہے۔ تریپورہ کے شمال مشرق فیسٹیول کو ریاست بھر میں کمیونٹی کی سطح کی تنظیم جیسے ایس ایچ جی ولیج آرگنائزیشنز ، کلسٹر لیول فیڈریشنز نے بھی خواتین اور بچوں کی نشوونما، کاروباری ترقی بالخصوص خواتین کسانوں اور کاروباری خواتین کی ترقی کے لیے پروگرام منعقد کرکے منایا ۔
پنچایتی راج کی وزارت
سوا متو اسکیم کے تحت حقوق کا ریکارڈ
2020 سے 2025 تک سوامتو اسکیم پر عمل درآمد کے لئے کل لاگت 566.23 کروڑ روپے ہے
نئی دہلی:15 مارچ 2022:
پنچایتی راج کے مرکزی وزیر مملکت جناب کپل موریشور پاٹل نے لوک سبھا میں آج ایک تحریری جواب میں بتایا کہ مرکزی شعبے کی اسکیم سوا متو کا مقصد گاؤں کے ان گھر مالکان کو حقوق کا ریکارڈ فراہم کرنا ہے، جو گاوؤں میں آبادی والے علاقوں میں بسے ہوئے ہیں۔ اس کے لئے انہیں مالکانہ حقوق  دیے جائیں گے۔ اسکیم کے تحت ملک کے سبھی گاوؤں کے دیہی آبادی والے علاقوں میں زمینوں کا سروے کیاگیا ہے۔ اس پر پنچایتی راج کی وزارت ، سروے آف انڈیا ، مالیے کا ریاستی محکمہ، پنچایتی راج کا ریاستی محکمہ اور نیشنل انفارمیٹک سینٹر مشترکہ طور پر عمل درآمد کررہے ہیں۔ ریاستوں کو چاہئے کہ وہ اسکیم پر عمل درآمد کے لئے سروے آف انڈیا کے ساتھ مفاہمتی قرار داد پر دستخط کریں۔ ابھی تک اس مفاہمت نامے پر 29 ریاستوں اور مرکز کے زیر انتظام علاقوں نے دستخط کئے ہیں۔
اس اسکیم پر کرناٹک میں ریاست وار طریقہ سے عمل درآمد کیا جارہا ہے۔ ریاست میں 18 ضلعوں کے 2270 گاوؤں میں ڈرون کی پرواز مکمل کی جاچکی ہے اور ابھی تک 836 گاوؤں میں پراپرٹی گارڈز تقسیم کئے جاچکے ہیں۔ سوامتو اسکیم پر عمل درآمد کرناٹک کے کولار ضلع میں ابھی شروع کیا جانا ہے۔
وزیراعظم کا دفتر
وزیر اعظم نے اروناچل پردیش کے مختلف اضلاع میں مفت لائبریری اسٹیشن کی تنصیب کے لیے نگورنگ لرننگ انسٹی ٹیوٹ کی تعریف کی
وزیر اعظم جناب نریندر مودی نے اروناچل پردیش کے مختلف اضلاع میں مفت لائبریری اسٹیشن کی تنصیب کے لیے نگورنگ لرننگ انسٹی ٹیوٹ کی ستائش کی ہے۔
مرکزی وزیر جناب کرن رجیجو کے ایک ٹویٹ کا جواب دیتے ہوئے وزیر اعظم نے ٹویٹ کیا:
”قابل تحسین کوشش۔“
جل شکتی وزارت
سرکاری کمپنیوں کی نجکاری
نئی دہلی،24/ جون۔بھاری صنعتوں اور سرکاری کمپنیوں کے وزیر جناب اروند گنپت ساونت نے آج راجیہ سبھا میں پوچھے گئے ایک سوال کے تحریری جواب میں اطلاع دی کہ سرکاری کمپنیوں سے متعلق سروے 2017، جس کو 27 دسمبر 2018 کو پارلیمنٹ میں پیش کیاگیا، کے مطابق 31 مارچ 2018 کی تاریخ کو کل339 مرکزی سرکاری سیکٹر کی کمپنیاںتھی۔ان میں سے257 کمپنیاں کام کررہی تھیں جبکہ82 کمپنیاں زیر قیام تھیں۔257 کام کررہی مرکزی سیکٹر کی سرکاری کمپنیوں میں سے 71 مرکزی سیکٹر کی سرکاری کمپنیوںکو مالی برس 2017-18 کے دوران خسارہ اٹھانا پڑا تھا۔
31 مارچ 2018 کو16 نو رتن سی پی ایس ای تھیں۔ان میں سے2سی پی ایس ای، ہندوستان پیٹرولیم کارپوریشن لمٹیڈ اور رورل الیکٹری فیکیشن کارپوریشن لمٹیڈ سے سرمایہ نکالنے کا کام اسٹریٹجک طریقے سے مکمل کرلیا گیا۔ فی الحال دیگر نو رتن سی پی سی ای میں سے سرمایہ نکالنے کا کوئی منصوبہ نہیں ہے۔
سٹرک ٹرانسپورٹ اور شاہراہوں کی وزارت
ہندوستان کی قومی شاہراہوں کی اتھارٹی  نے قومی شاہراہ استعمال کرنے والوں کے لیے ایک متحد موبائل ایپلیکیشن ’راج مارگ یاترا‘ کا آغاز کیا
ہندوستان کی قومی شاہراہوں کی اتھارٹی نے شہریوں پر مرکوز متحد موبائل ایپلیکیشن ’راج مارگ یاترا‘ کے آغاز کے ساتھ ہائی وے صارف کے تجربے کو بہتر بنانے کی طرف ایک اہم قدم اٹھایا ہے۔ یہ صارف دوست ایپ اب گوگل پلے اسٹور اور آئی او ایس ایپ اسٹور دونوں پر ڈاؤن لوڈ کے لیے دستیاب ہے، ہندوستانی قومی شاہراہوں کے بارے میں جامع معلومات کے ساتھ مسافروں کو بااختیار بنانے کے ساتھ ساتھ ایک موثر شکایت کے ازالے کا نظام بھی پیش کرتا ہے۔یہ ایپ فی الحال ہندی اور انگریزی میں دستیاب ہے۔
’راج مارگ یاترا‘ ایپ کی اہم خصوصیات:
- ہائی وے کی جامع معلومات: ’راج مارگ یاترا‘ قومی شاہراہ استعمال کرنے والوں کے لیے ضروری معلومات کے ایک اسٹاپ ذخیرہ کے طور پر کام کرتی ہے۔ بروقت موسمی حالات، بروقت نشریاتی اطلاعات، اور قریبی ٹول پلازوں، پٹرول پمپوں، ہسپتالوں، ہوٹلوں اور دیگر ضروری خدمات کے بارے میں تفصیلات تک رسائی حاصل کریں جو قومی شاہراہوں پر بغیر کسی رکاوٹ اور محفوظ سفر کو یقینی بناتی ہے۔
- پریشانی سے پاک شکایت کا ازالہ: یہ ایپ ایک اندرونی شکایت کے ازالے اور اضافہ کے طریقہ کار سے لیس ہے۔ صارفین آسانی سے ہائی وے سے متعلق مسائل کی اطلاع دے سکتے ہیں، بہتر وضاحت کے لیے جیو ٹیگ والی ویڈیوز یا تصاویر منسلک کر سکتے ہیں۔ رجسٹرڈ شکایات کو ایک مقررہ وقت میں نمٹایا جائے گا، کسی بھی تاخیر کی صورت میں اعلیٰ حکام تک نظام کے ذریعے پیدا کردہ اضافہ کے ساتھ۔ صارفین مکمل شفافیت کے لیے اپنی شکایات کا حال بھی معلوم کر سکتے ہیں۔
- بغیر کسی رکاوٹ کے فاسٹیگ خدمات:’ راج مارگ یاترا‘اپنی خدمات کو مختلف بینک پورٹلز کے ساتھ مربوط کرتا ہے، جس سے صارفین کو اپنے فاسٹیگ کو ری چارج کرنے، ماہانہ پاس حاصل کرنے، اور فاسٹیگ سے متعلقہ دیگر بینکنگ خدمات تک رسائی حاصل کرنے میں آسانی ہوتی ہے - یہ سب ایک ہی پلیٹ فارم کے اندر ہے۔
- ذمہ دار اور محفوظ ڈرائیونگ کے رویے کی حوصلہ افزائی کے لیے تیز رفتاری کا نوٹیفکیشن اور وائس اسسٹینس۔
ان بہتراقدامات کے ساتھ، ’راج مارگ یاترا‘ کا مقصد ہائی وے استعمال کرنے والوں کے لیے ایک بلارکاوٹ، صارف دوست تجربہ پیدا کرنا ہے، جو ہندوستانی قومی شاہراہوں پر ایک محفوظ اور زیادہ لطف اندوز سفر کو فروغ دیتا ہے۔
اینڈرائیڈ لنک:
https://play.google.com/store/apps/details?id=com.nhai.rajmargyatra&hl=en_US
آئی او ایس لنک:
https://apps.apple.com/in/app/rajmargyatra/id6449488412
صدر جمہوریہ کا سکریٹریٹ
صدر جمہوریہ ہند اُولیہاتو میں بھگوان برسا منڈا کو خراج عقیدت پیش کریں گی اور جنجاتیہ گورو دیوس کے موقع پر شہڈول میں ایک جنجاتیہ سماگم سے خطاب کریں گی
صدر جمہوریہ ہند، محترمہ دروپدی مرمو، بھگوان برسا منڈا کی جائے پیدائش جھارکھنڈ کے گاؤں اُولیہاتو کا کل  کو دورہ کریں گی، تاکہ وہ بھگوان برسا منڈا کے مجسمے کے سامنے خراج عقیدت پیش کرسکیں۔ اسی دن، وہ مدھیہ پردیش کے شہڈول میں جنجاتیہ گورو دیوس کے موقع پر حکومت مدھیہ پردیش کے زیر اہتمام منعقدہ ایک جنجاتیہ سماگم سے خطاب کریں گی۔ شام کو، صدر جمہوریہ بھوپال میں واقع راج بھون میں، ان کے اعزاز میں منعقد ہونے والے شہری استقبالیہ میں بھی شرکت کریں گی اور ورچول طریقے پر مرکزی وزارت دفاع اور سڑک نقل و حمل و شاہراہوں کی وزارت کے منصوبوں کا سنگ بنیاد رکھیں گی۔
16 نومبر، 2022 کو، صدر جمہوریہ دہلی واپس آنے سے پہلے، بھوپال میں خواتین کے سیلف ہیلپ گروپس سمیلن سے خطاب کریں گی۔
سائنس اور ٹیکنالوجی کی وزارت
انٹرنیشنل سائینس فلم فیسٹیول آف انڈیا اختتام پر پزیر
نئی دلی، 52 ،دسمبر2020:
آئی آئی ایس ایف-2020
ہندوستان کا بین الاقوامی سائنس فلم فیسٹیول  2020، جو 22 سے 25 دسمبر تک منعقد ہوا کامیابی کے ساتھ اختتام پزیر ہو گیا ۔ ہندوستان میں منعقد ہونے والا یہ چھٹا بین الا قوامی سائنسی میلا تھا ۔میلے کے دوران کل 20 فلموں نے انعام حاصل کیے۔ 6 فلموں نے بین الاقوامی زمرے میں انعام جیتے۔ جبکہ 14 کو قومی زمرے میں انعام ملا ۔
بین الا قوامی زمرے میں انعام یافتہ فلموں میں ” دی اینسیکٹ ریسکیور “ نام کی ایک انگریزی فلم شامل ہے، جس کو زیڈ ڈی ایف نے تیار کیا تھا اور جس کے ڈائریکٹر جرمنی کے انڈریاس ایویلس تھے  اور فارسی زبان میں ’نائیٹ نرس ، نام کی ایک فلم جس کو ایران کے حسن رحمانی نے تیار کیا اور اشکان ہتامی نے ہدایت کی تھی( سائینس، اور کوڈ - 19 پر بیداری و دیگر صحت کی ہنگامی صورت حال کے موضوع پر بنی اس فلم کو بھی بہترین فلم کا انعام ملا ۔
غیر ملکی زمرے میں دوسری انعام یافتہ فلمیں: اس میں انگریزی کی ایک فلم جس کا عنوان `" نیچورل کوڈ "ہے ، جسے برطانیہ کی کرسٹینا سیویکا نے تیار کیا اور ہدایت کی تھی ۔ انگریزی میں ایک فلم جس کا عنوان ”آئی رونی “ ہے جس کو رادھے جگتھیوا اور جے جے جیگا تھیسان نے تیار کیا تھااور آسٹریلیا کے رادھے جگتھیوا نے جس کو ہدایت دی تھی ہے ۔ اس کے ساتھ ہی ساتھ ایک غیر مکالماتی فلم جس کا عنوان” کیپ یور اِسمائل “ ہے ، جس کو ایران کے حسان مختارینے تیار کیا تھا اور اٹلی کی ایک فلم جس کا نام ‘‘کیمیکل انڈسٹریز بنام کوڈ -19 ’’ہے، جس کو ویٹوریا کیراٹوزولو نے بنایا اور جس کی ہدایت بھی انہوں نے دی تھی اورکلاس 3 اے  شامل ہیں۔
ہندوستانی فلموں کے لئے ایوارڈ دو زمروں کے تحت پیش کیے گئے ۔آزاد فلم ساز اور کالج / اسکول کے طلباء۔
آزاد فلم بینوں میں شامل فاتحین میں انگریزی میں ایک فلم شامل ہے جس کا عنوان `دی ٹرائلس اینڈ ٹرمپس آف جی این رام چندرن ہے ، جسے وویک کنڈی نے پروڈیوس کیا تھا اور راہل ایئر نے ہدایت دی تھی ، ، ہندی میں بننے والی ایک فلم` راجا ، رانی اور وائرس بیکن ٹیلی ویژن نے تیار کی تھی اور سیما مرلی دھرا نے جس کو ہدایت کی ۔ 
دوسری انعام یافتہ فلموں میں جی ایس انّی کرشنن کی ہدایت میں بننے والی فلم ” ریٹرن آف دی ہولی گرین،، اور انگریزی ٹائٹل میں بننے والی فلم ‘‘ ورتھ دیئر سالٹ ’’ ہے۔ جس کی ہدایت سیما مرلی دھرا اور ایچ بی مرلی دھرا نے کی تھی اور جس کےپروڈیوسر وگیان پرسار تھے۔
علاوہ ازیں تمل زبان میں بننے والی فلم ‘‘ اف ایوری بڈی بی لائک دِس’’ بھی انعام یافتہ فلموں میں شامل ہیں۔ جس کے فلم ساز اور ہدایت کار راجکمار ہیں۔ انگریزی عنوان سے بننے والی فلم ‘‘ مائنگروز – نیچرس ہارڈی فوٹ سولزرس ’’ جس کو ایجوکیشنل ملٹی میڈیا ریسرچ سینٹر کا لی کٹ نے تیار کیا تھا اور جس کے ہدایت کار ساجد ندوتھوڈی تھے۔ ملیالم میں بنی فلم ‘‘ دی چیرو ویال رامن ایفکٹ ’’ جس کے فلم ساز اور ہدایت کار جی ایس اُنّی کرشنن نائر ہیں، انہیں جیوری اسپیشل مینشن کا ایوارڈ ملا ۔
وزیراعظم کا دفتر
وزیر اعظم نے مدھیہ پردیش میں آتش زدگی کے واقعہ میں ہونے والے جانی نقصان پر تعزیت کا اظہار کیا
وزیر اعظم جناب نریندر مودی نے مدھیہ پردیش میں آتش زدگی کے واقعہ میں ہونے والی اموات پر تعزیت کا اظہار کیا۔ انہوں نے زخمی ہونے والوں کی جلد صحت یابی کے لئے بھی پرارتھنا کی۔
وزیراعظم کے دفتر نے ٹوئٹ کیا ہے:
’’مدھیہ پردیش کے اندور میں پیش آنے والا آتش زدگی کا واقعہ بہت افسوس ناک ہے۔ اس سانحہ میں جان گنوانے والے لوگوں کے اہل خانہ کے غم میں، میں شریک ہوں۔ اس کے ساتھ ہی زخمی ہونے والے تمام افراد کی جلد صحت یابی کی کامنا کرتا ہوں‘‘:PM @narendramodi
وزیراعظم کا دفتر
وزیراعظم نے پنڈت مدن موہن مالویہ کو ان کیے یوم پیدائش پر خراج عقیدت پیش کیا
نئی دلّی ،25 دسمبر،2021/
وزیراعظم جناب نریندر مودی نے پنڈت دن موہن مالویہ کو ان کے یوم پیدائش پر خراج عقیدت پیش کیا ہے۔
اپنے ایک ٹوئیٹ میں وزیراعظم نے کہا:
عظیم مجاہد آزادی ، ماہر تعلیم اور سماجی مصلح عزت مآب پنڈت مدن موہن مالویہ جی کو ان کے یوم پیدائش پر خراج عقیدت‘‘
"महान स्वतंत्रता सेनानी, शिक्षाविद् और समाज सुधारक महामना पंडित मदन मोहन मालवीय जी को उनकी जयंती पर कोटि-कोटि नमन।"
وزیراعظم کا دفتر
وزیر اعظم نے کووڈ -19کے وقت اور یوکرین بحران کے دوران بی اے پی ایس کے امدادی کاموں کی ستائش کی
نئی دہلی:16؍اپریل2022:
وزیر اعظم جناب نریندر مودی نےبی اے پی ایس کے بزرگ سادھوؤں ایشور چرن سوامی اور برہما وہاری سوامی سے ملاقات کی اور کووڈ -19 کے وقت وہ یوکرین بحران کے دوران بی اے پی ایس کے راحت کے کاموں کی ستائش کی۔ جناب مودی نے عزت مآب سوامی مہاراج جی کے آنے والے صد سالہ یوم پیدائش کی تقریبات پر بھی بات چیت کی۔
وزیر اعظم نے ٹوئٹ کیا کہ؛
’’بزرگ بی اے پی ایس سادھوؤں ایشور چرن سوامی اور برہما وہاری سوامی سے ملاقات کی۔کووڈ-19کے وقت اور یوکرین بحران کے دورا ن بی اے پی ایس کے راحت کے کاموں کی ستائش کی۔عزت مآب سوامی مہاراج جی کے آنے والے صد سالہ یوم پیدائش کی تقریبات کو لے کر بھی گفتگو کی اور سماج کے لئے ان کے قیمتی تعاون کو یاد کیا۔‘‘
Met senior BAPS Sadhus, Ishwarcharan Swami and Brahmavihari Swami. Appreciated BAPS relief work in the time of COVID-19 and during the Ukraine crisis. Discussed the upcoming birth centenary celebrations of HH Pramukh Swami Maharaj Ji and recalled his rich contribution to society. pic.twitter.com/Y4se8vkwM3
— Narendra Modi  April 16, 2022
وزارت دفاع
یوم جمہوریہ 2022 کے موقع پر فوج کو بہادری اور ممتاز خدمات ایوارڈ
یوم جمہوریہ 2022 کے موقع پر بہادری اور ممتاز خدمات کے لیے نوازے گئے فوجی اہلکاروں کی فہرست منسلک ہے۔ آپ سے گزارش ہے کہ ایوارڈ یافتگان کے نام اور ایوارڈز کو مناسب طریقے سے شائع کریں۔ درج ذیل دستاویزات منسلک ہیں:
 26 جنوری 2022 کے موقع پر فوجی اہلکاروں کو دیے گئے بہادری اور ممتاز سروس ایوارڈز کے بارے میں مختصر معلومات۔
 بہادری اور ممتاز خدمات کے اعزازات حاصل کرنے والے تمام فوجی اہلکاروں کی فہرست۔
 چکرا سیریز کے ایوارڈ یافتگان کا تصویر کے ساتھ حوالہ۔